

Ára: 180 Ft

IX. évf. 22. szám Urunk mennybemenetele (Áldozócsütörtök) 2022. május 29.

**A.) AZ ELSŐÁLDOZÓK KIVÁLASZTÁS SZERTARTÁSA**

(OICA 143-150. szám)

*(Kötelező szertartás)*

Ebben a szertartásban az Egyház - miközben a katekumenek megerősítik szándékukat- meghallgatva a keresztszülők és a katekéták tanúskodását, megítéli, hogyan készültek fel, és eldönti, hogy fölvehetik-e a húsvéti szentségeket.

Azért, hogy valakit a „kiválasztottak” közé lehessen sorolni, az Egyház *megkívánja tőle* az élő hitet és a tudatos elhatározást a szentségek befogadására. A kiválasztás megtörténte után pedig arra buzdítják majd, hogy Krisztust még nagyobb odaadással kövesse.

A jelöltek alkalmasságát a liturgikus szertartás előtt az illetékesek *megvizsgálják.* Ez a mérlegelés a helyi szokások és a lelkipásztori gyakorlat szerint különféle formát ölthet.

A püspöknek vagy a papnak *feladata,* hogy a homíliában vagy a szertartás folyamán kifejtse, mi a jelentősége a kiválasztásnak a lelki élet terén és az Egyházzal való kapcsolat szempontjából. A papra tartozik, hogy az Egyház véleményét kinyilvánítsa a jelenlévőknek -és adott esetben az ő véleményüket is meghallgassa-, továbbá, hogy a katekumenektől kérje akaratuk személyes kinyilvánítását, majd Krisztus és az Egyház nevében a „kiválasztottak” felvételét elvégezze. Mindenki előtt fejtse ki a szent titkot, amelyet a liturgikus szertartás magában foglal; és figyelmeztesse a híveket, hogy példaadó életet kell élniük és a kiválasztottakkal együtt fel kell készülniük a húsvéti ünnepekre.

A katekumenátus utolsó időszakában, néhány héttel a szentségek vétele előtt kerül sor a kiválasztásra, amikor a jelölt életét már áthatja a hit, és éretten döntött, hogy a szentségekhez akar járulni.

A szertartást a homília után végezzék.

Saját miseszövege: *Misekönyv,* ***769.*** *oldal.*

IGELITURGIA

***Olvasmányok***

HOMILIA

TANUSÁGTÉTEL A JELÖLTEK ALKALMASSÁGÁRÓL

*(OICA 143-147. szám)*

A homília után a celebráns ilyen vagy hasonló szavakkal hív tanúságtételre a jelöltek alkalmasságáról:

Kedves Testvéreim! Ezek az elsőáldozásra készülő katekumenek azt kérték, hogy (Szentháromság vasárnapján) az első szentáldozás szentségében részesülhessenek. Akik ismerik őket, úgy ítélték, hogy vágyakozásuk őszinte. Krisztus igéjét ugyanis már hosszabb ideje hallgatták, törekedtek az Úr parancsai szerint élni, részt vettek testvéri összejöveteleinken és közös imádságainkban.

*Most tudomására hozom az egybegyűlteknek, hogy*

*közösségünk ajánlja őket a szentségek vételére.*

Kedves kiválasztottak! Amikor ezt a döntést közlöm veletek, szüleitekhez, keresztszüleitekhez (a kezeseitekhez és, katekétáitokhoz) is szólok, és kérem tőlük, hogy ajánlásukat előttetek is ismételjék meg.

*A celebráns a keresztszülőkhöz, kezesekhez fordul ilyen vagy hasonló szavakkal:*

Kedves szülők, (kezesek) és katekéták! Isten előtt méltónak ítélitek-e a jelölteket arra, hogy részesüljenek a keresztény beavatás szentségeiben?

*Szülők és katekéták:* **Méltónak ítéljük őket!**

*Saját szavaikkal is tanúságot tehetnek a jelöltek alkalmasságáról.*

*A celebráns a jelöltekhez fordul ilyen vagy hasonló szavakkal:*

Most hozzátok szólok, kedves ellsőáldozásra készülő katekumenek! Szüleitek és katekétáitok (kezeseitek és az egész közösség) kedvező tanúságot tettek rólatok. Az ő ajánlásukra támaszkodva, az Egyház Jézus nevében meghív titeket az Eucharisztia szentségének vételére. Most tehát rajtatok a sor, hogy miután Krisztus szavát már jó ideje meghallottátok, megnyissátok lelketeket és az Egyház előtt válaszoljatok. Akartok-e Krisztus szentségében az Eukarisztiában részesülni?

*Katekumenek (elsőáldozók):* **Akarunk!**

**A NEVEK BEÍRÁSA A****KATEKUMENEK ANYAKÖNYVÉBE,**

**A KIVÁLASZTÁS ROVATABA**

(OICA 22. és 146. szám)

*Celebráns:*

Elhatározásotok megpecsételéseként írjátok be neveteket a Katekumenek anyakönyvébe!

*A katekumenek beírják nevüket a* Katekumenek anyakönyvébe, a Kiválasztás rovatába, *vagy ha sokan vannak, az előzőleg ósszeírt névsorukat adják át a celebránsnak.*

*Celebráns:*

N. és N., ki vagytok választva arra, hogy (a most következő húsvéti vigílián) a beavatás szentségeiben részesüljetek.

*Katekumenek:* **Istennek legyen hála!**

*Celebráns:*

Mostantól az a feladatotok, amint nekünk is mindnyájunknak, hogy Isten segítségével, aki meghívott titeket, bizonyítsátok az iránta való hűségeteket, és nagylelkűen törekedjetek megvalósítani mindazt, amire kiválasztott titeket.

*Majd a szülőkhöz és a kezesekhez fordul:*

Kedves szülők és kezesek! A hitjelölteket, akikről tanúságot tettetek, ajánljátok Istennek! Kísérjétek őket testvéri szeretettel és jó példátokkal a keresztény élet szentségeihez! Most pedig felelősségvállalásotok jeleként tegyétek jobb kezeteket a jelöltek vállára!

*Most az Egyetemes könyörgések következnek:*

**EGYETEMES KÖNYÖRGÉSEK**

*Celebráns:* Kedves Testvérek! Krisztus szenvedése, kereszthalála és feltámadása üdvöt hozó misztériumainak ünneplésére készülünk (a Szent Negyvennap idején). A kiválasztottak, akiket a húsvéti szentségekhez vezetünk, példát várnak tőlünk a lelki megújulásra. Kérjük tehát Urunkat értük és önmagunkért is, hogy egymást kölcsönösen megújulásra ösztönözve méltók lehessünk a húsvéti kegyelmekre!

*Lektor:*

1. A katekumenekért, hogy mindig emlékezetükben megőrizzék kiválasztásuk napját, és hálásak maradjanak meghívásuk kegyelméért, könyörögjünk az Úrhoz!

*Hívek:* Kérünk téged, hallgass meg minket!

1. Hogy a hátralevő időt jól felhasználva vállalják az önmegtagadás cselekedeteit, és velünk együtt járják a megszentelődés útját, könyörögjünk az Úrhoz!

*Hívek:* Kérünk téged, hallgass meg minket!

1. Katekétáikért, hogy a rájuk bízottakkal meg tudják ízleltetni Isten igéjének édességét, könyörögjünk az Úrhoz!

*Hívek:* Kérünk téged, hallgass meg minket!

1. Szüleikért (és kezeseikért), hogy magánéletükben és közéleti tevékenységükben egyaránt példát adjanak a katekumeneknek az Evangéliumhoz való hűségre, könyörögjünk az Úrhoz!

*Hívek:* Kérünk téged, hallgass meg minket!

1. Családjaikért, hogy ne akadályozzák őket a keresztény élet útján, hanem inkább segítsék, hogy a Szentlélek indításait kövessék, könyörögjünk az Úrhoz!

*Hívek:* Kérünk téged, hallgass meg minket!

1. Közösségünkért, hogy az odaadó szeretetben és a kitartó imádságban buzgók legyünk, könyörögjünk az Úrhoz!

*Hívek:* Kérünk téged, hallgass meg minket!

1. Mindazokért, akik még bizonytalankodnak (és azokért, akik egy távolabbi időben szeretnének a szentségekhez járulni), hogy egészen Krisztusra bízzák magukat, és késlekedés nélkül eljussanak testvéri közösségünkbe, könyörögjünk az Úrhoz!

*Hívek:* Kérünk téged, hallgass meg minket!

1. Szentatyánkért, püspökeinkért és papjainkért, hogy vezetésük alatt, velük együtt járjuk Krisztus útját, könyörögjünk az Úrhoz!

*Hívek:* Kérünk téged, hallgass meg minket!

*Celebráns:* Mindenható Istenünk, jóságos mennyei Atyánk, te mindent meg akarsz újítani Krisztusban és hozzá vonzod az embereket. Vezesd Egyházad ezen választottait! Add, hogy miután meghívásodat elfogadták, maradjanak mindig hűségesek hozzád, nyerjék el a megígért Szentlelket, váljanak Egyházad élő tagjaivá, és így Fiad országába eljussanak. Aki él és uralkodik mindörökkön-örökké.

*Hívek:* Ámen.

*A kiválasztottak kimennek, vagy megfelelő indok esetén maradhatnak is. A szentmisét Hitvallással majd az áldozati adományok előkészítésével folytatjuk.*

HIRDETÉSEK

Az elmúlt hetek fejleményeire való tekintettel jelentős szigorítást vezetünk be az egyházközségeink kulcs és kódhasználatával kapcsolatban. 2022.04.27-én egyik berceli egyházközségi gazdasági tanácstag jelezte a plébánia felé, hogy a Berceli Templomban különös szagra lettek figyelmesek. Még időben kiderült, hogy a szédesz előtti elektromos hősugárzó a szőnyeg felé volt fordítva a fűtőfelületével, így a szentély templomszőnyegét elkezdte kiégetni. Nyilvánvaló, hogy idővel a szőnyeg ki is gyulladt volna, és feltételezhető, hogy a berceli templom oltára után a templom jó része is a tűz martalékává válhatott volna. Csaknem egy hónap telt el azóta, és türelemmel vártuk, hogy a gondatlan személy majd jelentkezik, de ez nem történt meg. A megkérdezettekkel megállapítottuk, hogy eddig nem volt nyilvántartás vezetve az egyes ingatlanjaink kapcsán arról, hogy kinek van kulcsa, és nem volt tisztázva a felelősségi jogkör sem. Ez azért is szükséges, mert gondatlan tűzokozás esetén a biztosító nem fizeti ki a kárt, a nyomozóhatóság pedig minden személyt kihallgat, akinek bejárása van a templomba, ingatlanba, és akinél megállapítják a felelősséget, az a teljes vagyonával felel a gondatlan tűzokozásért.

Mivel több ingatlanunk is érintett a kulcsnyilvántartás hiányosságában ezért egész plébánián területén egyszerre vezetjük be ennek szabályozását. Aki nem szeretne kulcshasználó lenni, az legkésőbb 2022.06.15-ig juttassa vissza az összes kulcsot és másolatait is plébániára. Ha szeretne későbbiekben is kulcsokkal rendelkezni, az alábbi nyilatkozatot kitöltve 2022.06.15-ig juttassa el a plébániára:

Kulcshasználat szabályai:

1. A szabályzat célja a plébánia által használt helyiségekbe való bejutás rendjének olyan egyértelmű szabályozása, amely a vonatkozó jogszabályok által előírt vagyonvédelmi és adatvédelmi követelményeket és a plébánia biztonságos működését biztosítja.
2. A szabályozás személyi hatálya kiterjed a plébánia munkatársaira, a kulcshasználókra és egyéb szolgáltatóinak dolgozóira, üzleti partnereire, amennyiben részükre a plébánia a hagyományos vagy a kártyakulcs használatát biztosítja.
3. A szabályozás tárgyi hatálya kiterjed a plébánia által használt hagyományos és/vagy kártyakulcsokra.
4. Kulcshasználó felelősséggel tartozik azért, hogy a kulcsra vigyázzon.
5. Ha a kulcs elveszik arról a plébániát azonnal értesíteni kell. Az elveszítés következtében a zárcsere költsége a kulcshasználót terheli.
6. A kulcsot másnak átadni, arról másolatot készíteni vagy készíttetni csak a plébánia írásbeli engedélyével szabad, engedély nélkül szigorúan tilos.
7. Minden olyan személy vagy intézmény, aki rendelkezik a plébánia ingatlanjához tartozó kulccsal köteles nyilatkozatot kitölteni a kulcshasználatról. A takarítócsoportok tagjai, akik ideiglenesen használják a kulcsokat szintén kulcshasználónak minősülnek.
8. A kulcs eltulajdonítása esetén erről a rendőrséget és a plébániát azonnal értesíteni kell.
9. Szándékos vagy gondatlan károkozás esetén az anyagi kár azt a kulcshasználót terheli, aki kárt okozta vagy lehetővé tette.
10. A plébánia valamennyi helyiségének egy-egy kulcsát, mint „tűzkulcsot" a berceli és a becskei plébánián vaskazettában elzárva kell elhelyezni. Amennyiben valamely helyiség kulcsa megváltozik, a plébánia gondoskodik a tűzkulcs haladéktalan kicseréléséről. A tűzkulcsok megfelelő, biztonságos elhelyezését, nyilvántartását, kezelését időközönként (félévenként legalább egy alkalommal), illetve tűz esetén történő használatukat követően a plébániai tanácsnak ellenőriznie kell.
11. A szabályzat 2022. június 1-én lép hatályba. Egyidejűleg a korábbi azonos tárgyú szabályzat hatályát veszti.

**Nyilakozat kulcshasználatról**

(Római Katolikus Plébánia 2687 Bercel Béke út 20. 19927707-1-12)

Alulírott kulcshasználó kijelentem, hogy az alábbi ingatlanokhoz rendelkezem kulccsal. Büntetőjogi felelősségem tudatában kijelentem, hogy az adataim a valóságnak megfelelnek, a kulcshasználat szabályait megismertem és azokat maradéktalanul betartom és betartatom.

|  |  |
| --- | --- |
| Kulcshasználó teljes neve: |  |
| Kulcshasználó születési neve: |  |
| Kulcshasználó lakcíme (irányítószám, város, utca, házszám): |  |
| Kulcshasználó lakóhelye(ahol életvitelszerűen lakikirányítószám, város, utca, házszám): |  |
| Kulcshasználó telefonszáma: |  |
| Kulcshasználó adóazonosító jele (adószáma): |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |

 |

|  |  |  |  |
| --- | --- | --- | --- |
| Ingatlan neve | db | Ingatlan neve | db |
| Bercel templom nagyajtó, nagy kulcs |   | Berceli Plébánia első pince |   |
| Bercel templom nagyajtó, biztonsági kulcs |   | Berceli Plébánia középső pince |   |
| Bercel templom kórusfeljáró |   | Berceli Plébánia hátsó pince |   |
| Bercel templom üvegajtó |   | Nógrádkövesd templomhajó mesterkulcs |   |
| Bercel templom sekrestyeajtó |   | Nógrádkövesd sekrestyeajtó mesterkulcs |   |
| Bercel templom jobb oldali bejárat |   | Nógrádkövesd toronyfeljáró ajtó |   |
| Bercel Szent Miklós K.H. első ajtó |   | Galgaguta templom mesterkulcs |   |
| Bercel Szent Miklós K.H. középső ajtó |   | Vanyarc templomajtó |   |
| Bercel Szent Miklós K.H. hátsó ajtó |   | Becske templom sekrestye rács |   |
| Bercel Szent Miklós K.H. kisudvar ajtó |   | Becske templom sekrestye ajtó |   |
| Bercel Szent Miklós K.H. iroda ajtó |   | Becske templom nagyajtó |   |
| Bercel Szent Miklós K.H. nagyterem ajtó |   | Becske Plébánia kapu mesterkulcs |   |
| Bercel Szent Miklós K.H. első szoba |   | Becske Plébánia bejárati ajtó |   |
| Bercel Szent Miklós K.H. második szoba |   | Becske Plébánia padlásfeljáró ajtó |   |
| Bercel Szent Róbert K.H. főbejárat ajtó |   | Becske Szent Ágnes K.H. bejárati ajtó |   |
| Bercel Szent Róbert K.H. fáskamra ajtó |   | Becske Szent Ágnes K.H. garázs ajtó |   |
| Bercel Szent Róbert K.H. fáskamra lakat |   | Becske Szent Ágnes K.H. fáskamra ajtó |   |
| Bercel Szent Róbert K.H. raktár ajtó |   | Becske Egyházi ravatalozó bejárati ajtó |   |
| Bercel Magyarok Nagyasszonya (Krúdi) Kápolna |   | Becske Egyházi ravatalozó mosdó ajtó |   |
| Bercel Bold. Szűz Mária Kápolna (ravatalozó) |   | Szécsénke templom bejárati ajtó |   |
| Berceli Plébánia kapu mesterkulcs |   | Szécsénke templom sekrestye ajtó |   |
| Berceli Plébánia belső mesterkulcs |   | Szécsénke Egyházi ravatalozó nagyajtó |   |
| Berceli Plébánia konyha ajtó |   | Szécsénke Egyházi ravatalozó kisajtó |   |

Kelt: \_\_\_\_\_\_\_\_\_\_\_\_\_\_, 2022. \_\_\_\_\_\_\_\_. \_\_\_\_-én

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kulcshasználó aláírása

|  |  |
| --- | --- |
| Tanú 1 | Tanú 2 |
| Név: | Név: |
| Lakcím: | Lakcím: |
| Aláírás: | Aláírás: |

2022.05.30. H 17:00 Szentmise a Berceli Templomban

2022.05.31. K 17:00 Szentmise a Nógrádkövesdi Templomban

2022.06.02. Cs 17:00 Szentségimádás a Berceli Templomban

2022.06.03. P 16:00 Saskó Sándor gyászmiséje és temetése Szécsénkén

**2022.06.04. Sz 08:30 Trianon emlékmű megáldása Bercelen a**

 **Művelődési Ház előtti téren (Amennyiben engedélyezik:**

 **Szabadtéri szentmise keretében)**

 **18:00 Felújított templom megáldása Galgagután főcelebráns:**

 **Marton Zsolt püspök atya**

**2022.06.05 V 08:30 Szentmise a Berceli Templomban**

**Pünkösd 10:30 Szentmise a Becskei Templomban**

 **10:00 Igeliturgia a Szécsénkei Templomban**

 **10:00 Szentmise a Nógrádkövesdi Templomban**

**2022.06.10. P 08:00 Buszos kirándulás a PontNeked Ifjúsági Napra Monorra**

**2022.06.11.Sz 10:00 Buszos kirándulás a VI. Palóc Fesztiválra Bérre**

**2022.06.12. V 08:30 Szentmise Elsőáldozás Bercel Cserenyi Lara Fanni keresztelése**

**2022.06.19. V 09:00 Dicsőítő Sziget Szigetmonostor Faluház**

**2022.07.18-22 Embert a fedélzetre Nyári Fiútábor**

**2022.09.17. Sz 10:30 Bellarmin Szent Róbert ünnepi Szentmise és harang megáldása**

 **Becskén főcelebráns: Dr. Varga Lajos**

**2022.10.01. Sz 17:00 Búcsúi Szentmise és felújított harang megáldása**

 **Nógrádkövesden főcelebráns: Dr. Varga Lajos püspök**

**2022.11.11.P 17:00 Búcsúi Szentmise és Felújított templom megáldása**

 **Szécsénkén főcelebráns: Marton Zsolt püspök**



Római Katolikus Plébánia 2687 Bercel, Béke u. 20.

tel: 0630/455-3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: bercel@vacem.hu

Bankszámlaszám: 10700323-68589824-51100005

**Minden jog fenntartva, beleértve a másoláshoz, digitalizáláshoz való jogot is.**